open-index/open-wikipedia-markdown huggingface dataset:
Ντόροθι Χεντ

Η **Ντόροθι Χεντ Νόουντ** (*[[αγγλικά]] : Dorothy Head Knode*) γεννημένη στις 4 Ιουλίου 1925 είναι πρώην αμερικανίδα πρωταθλήτρια της αντισφαίρισης. Έφτασε στον τελικό του μονού του γαλλικού Πρωταθλήματος το 1955 (χάνοντας από την Άντζελα Μόρτιμερ Μπάρετ στα τρία σετ) και το 1957. Έφθασε στους ημιτελικούς σε έξι διοργανώσεις των τουρνουά Γκράντ σλαμ, ξεχωρίζοντας από το 1952 έως το 1957.

Το 1948 κέρδισε τον τίτλο του μονού στο πρωτάθλημα του Σινσινάτι, κερδίζοντας την Μερσέντες Μάντεν Λούις στον τελικό σε δύο συνεχόμενα σετ. Κέρδισε τον τίτλο του μονού στο γερμανικό πρωτάθλημα το 1950, 1952 και 1953. Κέρδισε επίσης τον τίτλο του μονού στο πρωτάθλημα των ΗΠΑ το 1951, 1955, 1958, και το 1960 και το χάλκινο μετάλλιο στο 1959 Παναμερικάνικους Αγώνες του Σικάγο. Αυτή και η συμπαίκτρια της Νταρλέν ήταν φιναλίστ στο διπλό γυναικών στο γαλλικό Πρωτάθλημα του 1956, χάνοντας από το δίδυμο Αλθέα Γκίμπσον και Άντζελα Μπάχτον με 6-8, 8-6, 6-1.

Σύμφωνα με τις εφημερίδες *The Daily Telegraph* και *Daily Mail*, κατετάγη στην πρώτη δεκάδα στον κόσμο το 1952, 1953, 1955, 1957, και 1958 (δεν υπάρχουν βαθμολογίες που εκδόθηκαν από το 1940 έως το 1945), φθάνοντας την θέση 5 σε αυτές τις βαθμολογίες το 1955 και 1957. Συμπεριλήφθηκε στην πρώτη δεκάδα κατάταξης για τις Ηνωμένες Πολιτείες το 1943, 1944, 1946, 1947, 1949, 1951 και 1956 με 1959. Ήταν τρίτη το 1957 και το 1959.

Στο Πρωτάθλημα αντισφαίρισης Ανατολικής Μεσογείου ήταν πρώτη στο μονό το 1952, στο διπλό γυναικών το 1950 με συμπαίκτρια την Μέρι Βάις και δεύτερη το 1952 στο διπλό μεικτό με συμπαίκτη τον Λεόν Νόργκαρμπ.

## Παραπομπές


Κατηγορία:Αμερικανίδες αθλήτριες της αντισφαίρισης
Γεωργία στη Σερβία

δεξιά|μικρογραφία|250x250εσ|Πάνω από το 60% της Σερβίας είναι καλλιεργήσιμη γη
Η **Γεωργία στη Σερβία **εξακολουθεί να είναι ένας σημαντικός τομέας της σερβικής οικονομίας, με εξαγωγές ύψους 12 δισεκατομμυρίων ευρώ τον χρόνο. Η συνολική έκταση της γεωργικής γης υπερβαίνει τα 6.12 εκατομμύρια εκτάρια. Η γεωργική παραγωγή είναι πιο έντονη στη βόρεια Σερβία, στην εύφορη Παννονική Πεδιάδα, και στις νότιες πεδιάδες δίπλα στον Σάβα, στον Δούναβη και τον Μεγάλο Μοράβα.

Από το 1948 υπήρξε μια απότομη πτώση στη γεωργική δραστηριότητα, όταν τα τρία τέταρτα του πληθυσμού ασχολούνταν στη γεωργία, ενώ σήμερα είναι το ένα τέταρτο.

## Παραγωγή
Η Σερβία παράγει κυρίως δημητριακά, φρούτα και λαχανικά που συνθέτουν ένα σημαντικό μέρος του ΑΕΠ και των εξαγωγών. Είναι η δεύτερη μεγαλύτερη παραγωγός βατόμουρων (84.299 μετρικοί τόνοι, δεύτερη μετά τη Ρωσία) και δαμάσκηνων (146.776 μετρικοί τόνοι, δεύτερη μετά την Κίνα) στον κόσμο. Επίσης είναι σημαντική παραγωγός αραβοσίτου (6.158.120 μετρικοί τόνοι, κατατάχθηκε 35η παγκοσμίως) και σιταριού (2.095.400 μετρικοί τόνοι, κατετάγη 35η παγκοσμίως). Η παραγωγή των ζαχαρότευτλων (2.299.770 μετρικοί τόνοι) και των ηλιοσπόρων (454.282 μετρικοί τόνοι) καλύπτουν την εγχώρια ζήτηση για ζάχαρη και φυτικό λάδι, και επιτρέπει την εξαγωγή 180.000 τόνων ζάχαρης στην Ευρωπαϊκή Ένωση.

## Κρασί
[δεξιά|μικρογραφία|250x250εσ|Ένα [αμπέλι κοντά στο Βλασοτίντσε, στη Σερβία]]
Υπάρχουν σχεδόν 70.000 εκτάρια αμπελώνων στη Σερβία, που παράγουν 425.000 τόνους σταφυλιών τον χρόνο. Η Σερβία είναι μια από τις 15 μεγαλύτερες οινοπαραγωγικές χώρες του κόσμου. Η πλειοψηφία της παραγωγής πραγματοποιείται σε τοπικά οινοποιεία. Η παραγωγή κρασιού το 2004 ήταν 1.550.000 λίτρα. 

## Παραγωγή φρούτων
Οι φάρμες φρούτων καλύπτουν πάνω από 310.000 εκτάρια της καλλιεργήσιμης γης στη Σερβία. 

Όγκος της παραγωγής φρούτων σε τόνους (2012):
* Μήλα: 178.713 τόνοι
* Σταφύλια: 263.419 τόνοι
* Ροδάκινα: 53.894 τόνοι
* Αχλάδια: 39.112 τόνοι
* Δαμάσκηνα: 391.485 τόνοι
* Βατόμουρα: 70.320 τόνοι
* Βύσσινα: 74.656 τόνοι 

## Εταιρείες
* Fresh&Co, η μεγαλύτερη εταιρεία φρουτοχυμών της νοτιοανατολικής Ευρώπης
* Foodland, παραδοσιακά προϊόντα φρούτων
* Nektar, εταιρεία φρούτων
* Malina Produkt (Πρώτο Φρούτο), εταιρεία φρούτων
* Mondi Foods (Mondi Σερβίας), εταιρεία φρούτων

## Δείτε επίσης
* Σερβική κουζίνα

## Παραπομπές

Κατηγορία:Σερβία-επέκταση
Κατηγορία:Οικονομία της Σερβίας
Σερβια
Άνζα Νίσεν

Η **Άνια Νίσεν** (Anja Nissen, 6 Νοεμβρίου 1995), γνωστή ως Anja, είναι Δανο-Αυστραλή τραγουδίστρια, στιχουργός, χορεύτρια, ηθοποιός. Ήταν η νικήτρια της τρίτης σεζόν του αυστραλέζικου The Voice. Μετά τη νίκη της, υπέγραψε με την Universal Music Group. Οι μουσικές επιρροές της θεωρούνται πως είναι οι Patti LaBelle, Aretha Franklin, Celine Dion, Mariah Carey, Whitney Houston, Toni Braxton και Stevie Wonder. Το 2015, η Νίσεν συμμετείχε στην περιοδεία του Olly Murs που πραγματοποιήθηκε στην Αυστραλία και είχε τον τίτλο *Never Been Better*.

Το 2016, η Νίσεν διαγωνίστηκε στο *Dansk Melodi Grand Prix 2016*, τον εθνικό τελικό της Δανίας για τον Διαγωνισμό Τραγουδιού της Eurovision, ερμηνεύοντας το τραγούδι "Never Alone". Τερμάτισε στη 2η θέση με το 36% της συνολικής βαθμολογίας. Το 2017 η Νίσεν διαγωνίστηκε στο *Dansk Melodi Grand Prix 2017* με το τραγούδι "Where I Am". Κατέκτησε την πρώτη θέση και εκπροσώπησε τη Δανία στον Διαγωνισμό Τραγουδιού της Eurovision στο Κίεβο με το ίδιο τραγούδι, κατακτώντας στον τελικό την 20ή θέση με 77 βαθμούς.

Η Νίσεν υπήρξε πρέσβειρα της Australia Day και συμμετείχε στην Australia Day Event in Northern Territory. Συμμετείχε στο Carols 2014 από την Candlelight στη Μελβούρνη της Αυστραλίας. Υπήρξε επίσης το μοντέλο της Lyla & Co.

## Βιογραφία
Η Νίσεν γεννήθηκε στη Νέα Νότια Ουαλία της Αυστραλίας από γονείς με δανέζικη καταγωγή. Οι γονείς της μετανάστευσαν από τη Δανία στην Αυστραλία όταν η μητέρα της ήταν 11 ετών και ο πατέρας της ήταν 22 ετών. Η Νίσεν μεγάλωσε στη φάρμα των γονιών της στα Lower Blue Mountains μαζί με τη μεγαλύτερη αδερφή της. Φοίτησε στο Winmalee High School, από όπου έλαβε το απολυτήριό της το 2013. Καθ'όλη τη διάρκεια της δευτεροβάθμιας εκπαίδευσής της, η Νίσεν συμμετείχε σε αρκετούς διαγωνισμούς τραγουδιού.

Το 2008, η Νίσεν πέρασε στους ημιτελικούς της σεζόν 2 του δημοφιλούς τηλεοπτικού σόου ταλέντων *Australia's Got Talent*, σε ηλικία 12 ετών. Από τότε έχει εμφανιστεί σε αρκετά τηλεοπτικά σόου, συμπεριλαμβανομένων των *Young Talent Time* και *Mornings with Kerri-Anne.* Έχει ερμηνεύσει επίσης τον εθνικό ύμνο της Δανίας για την εταιρεία της Πριγκίπισας Μαρίας της Δανίας.

## Δισκογραφία

### Studio albums

### Extended plays

### Singles

#### Ως τραγουδίστρια

#### Συμμετοχές

#### Promotional singles

### Μουσικά βίντεοκλιπ

### Γκεστ εμφανίσεις

## Παραπομπές


## Εξωτερικοί σύνδεσμοι

* 
* 
* 
* 
* 

Κατηγορία:Συμμετέχοντες στο διαγωνισμό τραγουδιού Eurovision με τη Δανία
Κατηγορία:Διαγωνισμός Τραγουδιού Eurovision 2017
Κατηγορία:Συμμετέχοντες στη Eurovision
Κατηγορία:Δανοί τραγουδιστές
Κατηγορία:Αυστραλοί τραγουδιστές
Κριστιάν Κόστοβ

Ο **Κριστιάν Κοσταντίνοβ Κόστοβ** (βουλγάρικα: Кристиан Константинов Костов, ρώσικα: Кристиа́н Константи́нов Ко́стов; γενν. στις 15 Μαρτίου 2000) είναι Βούλγαρος και Ρώσος τραγουδιστής και στιχουργός. Συμμετείχε στην πρώτη σεζόν του ρωσικού The Voice Kids, φτάνοντας στον τελικό, αλλά και στην τέταρτη σεζόν του βουλγάρικου The X-Factor. Εκπροσώπησε τη Βουλγαρία στη Eurovision 2017 με το τραγούδι “Beautiful Mess”, κατακτώντας τη δεύτερη θέση με 615 βαθμούς.

## Βιογραφία
Ο Κριστιάν Κόστοβ γεννήθηκε στη Ρωσία από Βούλγαρο πατέρα και μητέρα από τη Ρωσία. Έχει έναν αδερφό και μια αδερφή. Ως παιδί έμαθε βουλγάρικα και αγγλικά από τον πατέρα του και είναι γνωστός για την ευφράδεια και σχεδόν μητρική γνώση της αγγλικής.

## Καριέρα

### 2014-2016 : ''The Voice Kids Russia'' & ''X Factor'' ''Bulgaria''
Ο Κόστοβ εμφανίστηκε στο Golos, που είναι η ρωσική έκδοση του The Voice. Συμμετείχε στην πρώτη σεζόν του The Voice Kids με δάσκαλο τον Ντίμα Μπίλαν και έφτασε μέχρι τον τελικό. Μετά την επιτυχία του στη Ρωσία, ο Κριστιάν αποφάσισε κατά τις διακοπές του στη Βουλγαρία να περάσει από οντισιόν στο βουλγάρικο X Factor καθώς έχει βουλγάρικη καταγωγή. Κατάφερε να φτάσει στον τελικό αφού πρώτα αναμετρήθηκε με το γκρουπ A.V.A. Στον τελικό της τέταρτης σεζόν τραγούδησε σόλο το τραγούδι "Позови меня" και έκανε ένα ντουέτο με τον Βασίλ Ναϋντενοβ στο τραγούδι "Сбогом, Моя Любов". Για τον τελικό επέλεξε το τραγούδι του Εμίλ Ντιμιτρόφ "Ако си Дал", αλλά κατέκτησε τη δεύτερη θέση καθώς η Χριστιάνα Λουίζου κέρδισε το σόου.

### 2016–σήμερα: Virginia Records, πρώτο single και Eurovision
Στις 7 Οκτωβρίου 2016 το πρώτο του single "Ne si za men" κυκλοφόρησε από τη Virginia Records. Οι στίχοι γράφτηκαν από τον Venci Venc' και η μουσική από τους Ray Hedges, Nigel Butler και Isaac Evans. Το τραγούδι κατέκτησε την 13η θέση στο βουλγάρικο Singles Chart. Στις 13 Μαρτίου 2017 ανακοινώθηκε ότι θα εκπροσωπούσε τη Βουλγαρία στον Διαγωνισμό Τραγουδιού της Eurovision 2017 με το τραγούδι "Beautiful Mess". Είναι ο πρώτος τραγουδιστής στην Eurovision που γεννήθηκε στη δεκαετία του 2000. Κατέκτησε τη δεύτερη θέση στον διαγωνισμό, κάτι που αποτελεί ένα νέο καλύτερο αποτέλεσμα για τη Βουλγαρία μετά την Πόλι Τζενόβα που κατέκτησε την τέταρτη θέση στην Eurovision 2016.

## Δισκογραφία
### Singles
#### Σαν καλλιτέχνης σόλο

#### Σαν εμφανιζόμενος καλιτέχνης

## Παραπομπές


## Εξωτερικοί σύνδεσμοι

* Kristian Kostov profile  at Virginia Records 
* 
* 
* Kristian Kostov στο Twitter

Κατηγορία:Βούλγαροι τραγουδιστές
Κατηγορία:Ρώσοι τραγουδιστές
Κατηγορία:Συμμετέχοντες στο διαγωνισμό τραγουδιού Eurovision με τη Βουλγαρία
Κατηγορία:Συμμετέχοντες στη Eurovision
Κατηγορία:Διαγωνισμός Τραγουδιού Eurovision 2017
Γιούλια Σαμοΐλοβα

Η **Γιούλια Ολέγκοβνα Σαμοΐλοβα** (γεν. 7 Απριλίου 1989), πολλές φορές αναφέρεται και ως **Τζούλια Σαμοΐλοβα**, είναι Ρωσίδα τραγουδίστρια και συνθέτρια. Εκπροσώπησε τη Ρωσία στη Διαγωνισμό Τραγουδιού Eurovision 2018. Θα εκπροσωπούσε τη χώρα της και στον διαγωνισμό του 2017, ωστόσο η Ρωσία αποχώρησε από αυτόν, εξαιτίας της απαγόρευσης εισόδου της Σαμοΐλοβα στην Ουκρανία.

## Καριέρα
Η Σαμοΐλοβα επιλέχθηκε στις 12 Μαρτίου 2017 να εκπροσωπήσει τη Ρωσία στη Eurovision 2017, στην ουκρανική πρωτεύουσα, Κίεβο, με το τραγούδι "Flame Is Burning". Στις 13 Μαρτίου 2017, η Υπηρεσία Ασφάλειας της Ουκρανίας ανακοίνωσε ότι είναι πολύ πιθανό να απαγορεύσουν τη Γιούλια να εισέλθει στη Ουκρανία, λόγω της επίσκεψής της στην Κριμαία το 2015 - μια περιοχή που ήταν προσαρτημένη στη Ρωσία το 2014. Σύμφωνα με τον ουκρανικό νόμο, η είσοδος στην Κριμαία μέσω Ρωσίας είναι παράνομη. Η Σαμοΐλοβα δήλωσε ότι έπαιξε στην Κριμαία το 2015. Στις 22 Μαρτίου 2017, η Υπηρεσία Ασφάλειας της Ουκρανίας απαγόρευσε τη Σαμοΐλοβα να εισέλθει στην Ουκρανία για τρία χρόνια για παραβίαση της νομοθεσίας της Ουκρανίας.

Στον διαγωνισμό τραγουδιού της Eurovision του 2018 στη Λισαβόνα τραγούδησε το τραγούδι "I Won't Break", το οποίο όμως δεν προκρίθηκε στον τελικό του διαγωνισμού.

## Παραπομπές


## Επιπλέον σύνδεσμοι
* 
*

Κατηγορία:Ρωσίδες τραγουδίστριες
Κατηγορία:Ρώσοι συνθέτες
Κατηγορία:Διαγωνισμός Τραγουδιού Eurovision 2017
Κατηγορία:Συμμετέχοντες στο διαγωνισμό τραγουδιού Eurovision με τη Ρωσία
Κατηγορία:Συμμετέχοντες στη Eurovision
Άλεξ Φλόρεα

Ο **Αλεξάντρου Ιονούτς** "**Άλεξ**" **Φλόρεα** (γ. 15 Σεπτεμβρίου 1991) είναι Ρουμάνος τραγουδιστής. Με την Ιλίνκα Μπατσίλα εκπροσώπησε τη Ρουμανία στη Eurovision του 2017 με το τραγούδι "Yodel It!", το οποίο προκρίθηκε στον τελικό, όπου κατέλαβε την 7η θέση με 282 βαθμούς. Συμμετείχε στην πέμπτη σεζόν του *Vocea României*.

## Παραπομπές


## Εξωτερικοί σύνδεσμοι
* 

Κατηγορία:Ρουμάνοι
Κατηγορία:Ρουμάνοι τραγουδιστές
Κατηγορία:Διαγωνισμός Τραγουδιού Eurovision 2017
Κατηγορία:Συμμετέχοντες στη Eurovision
Κατηγορία:Συμμετέχοντες στο διαγωνισμό τραγουδιού Eurovision με τη Ρουμανία
Ιλίνκα Μπατσίλα

Η **Μαρία Ιλίνκα Μπατσίλα** (γ. 17 Αυγούστου 1998), γνωστή ως **Ιλίνκα**, είναι Ρουμάνα τραγουδίστρια, ειδική στο λαρυγγισμό. Με τον Άλεξ Φλόρεα εκπροσώπησαν τη Ρουμανία στη Eurovision του 2017 με το τραγούδι "Yodel It! Κατεκτησαν την έβδομη θέση με 282 βαθμούς ". Συμμετείχε στην τέταρτη σεζόν του *Vocea Romaniei*, στη δεύτερη σεζόν του *Românii au talent* και στην τρίτη σεζόν του ρουμάνικου of The X Factor με το *Trupa Quattro*. Είναι γνωστή για τον λαρυγγισμό της.

## Παραπομπές


Κατηγορία:Ρουμάνοι τραγουδιστές
Κατηγορία:Διαγωνισμός Τραγουδιού Eurovision 2017
Κατηγορία:Συμμετέχοντες στη Eurovision
Κατηγορία:Συμμετέχοντες στο διαγωνισμό τραγουδιού Eurovision με τη Ρουμανία
Σαλβαδόρ Σομπράλ

Ο **Σαλβαδόρ Βιλάρ Μπραακάμπ Σομπράλ** (γενν. 28 Δεκεμβρίου 1989) είναι Πορτογάλος τραγουδιστής. Εκπροσώπησε την Πορτογαλία και αναδείχθηκε ο μεγάλος νικητής του διαγωνισμού τραγουδιού της Eurovision το 2017 με το τραγούδι «Amar pelos dois».

## Ιστορία
Ο Σομπράλ γεννήθηκε στη Λισαβόνα, αλλά έμεινε και στις Ηνωμένες Πολιτείες και στη Βαρκελώνη όσο ήταν παιδί.

Το 2017, ο Σομπράλ επιλέχθηκε στο να συμμετέχει στο Festival da Canção 2017, με το τραγούδι "Amar pelos dois". Κέρδισε το διαγωνισμό στις 5 Μαρτίου 2017 και εκπροσώπησε την Πορτογαλία στον διαγωνισμό τραγουδιού της Eurovision του 2017.

Ο Πορτογάλος τραγουδιστής προκρίθηκε στον τελικό τραγουδώντας το τραγούδι του πρώτα στον πρώτο ημιτελικό του διαγωνισμού, όπου έλαβε την 1η θέση με 370 βαθμούς. Στη συνέχεια, κέρδισε τον τελικό, με 758 βαθμούς.

## Δισκογραφία
### Άλμπουμ

### Σινγκλς

## Παραπομπές


Κατηγορία:Πορτογάλοι τραγουδιστές
Κατηγορία:Διαγωνισμός Τραγουδιού Eurovision 2017
Κατηγορία:Νικητές Διαγωνισμού Τραγουδιού Eurovision
Τζίμι Γουίλσον

Ο **Τζίμι Γουίλσον** είναι Αμερικάνος τραγουδιστής και ηθοποιός μουσικού θεάτρου. Εκπροσώπησε τον Άγιο Μαρίνο στη Eurovision του 2017, με το τραγούδι "Spirit of the Night" σε ντουέτο με την Βαλεντίνα Μονέττα.

## Καριέρα
Σπούδασε υποκριτική στο Χόλιγουντ και μετά συμμετείχε στο μιούζικαλ *Sisterella*, με παραγωγή του Μάικλ Τζάκσον. Πήγε στη Γερμανία για παίξει τον Μπαράκ Ομπάμα στο μιούζικαλ *Hope! – Das Obama Musical*. Το 2012 πήρε μέρος στην τρίτη σεζόν του πολωνικού *[[Must Be the Music]]*. Αποχώρησε στους ημιτελικούς.

Στον διαγωνισμό τραγουδιού της Eurovision του 2017, το τραγούδι "Spirit of the Night" αποκλείστηκε από τον τελικό, λαμβάνοντας μόνο 1 βαθμό στον ημιτελικό του διαγωνισμού (18η θέση).

## Δισκογραφία
### Σίνγκλς
#### Ως σόλο καλλιτέχνης

#### Σαν συν-εμφανιζόμενος καλλιτέχνης

#### Προωθητικά σίνγκλ

### Άλλες εμφανίσεις

## Παραπομπές


Κατηγορία:Αμερικανοί τραγουδιστές
Κατηγορία:Διαγωνισμός Τραγουδιού Eurovision 2017
Κατηγορία:Συμμετέχοντες στο διαγωνισμό τραγουδιού Eurovision με τον Άγιο Μαρίνο
Κατηγορία:Συμμετέχοντες στη Eurovision
Shimizu Corporation

Η **Shimizu Corporation** (, πλήρες όνομα *Shimizu Kensetsu Kabushiki-gaisha*) είναι πρωτοπόρος ιαπωνική εταιρεία στον τομέα της κατασκευής κατοικιών, των δημοσίων έργων και του αρχιτεκτονικού σχεδιασμού. Ιδρύθηκε το 1804 από τον Κισούκε Σιμίζου στο Έντο, όπως ονομαζόταν παλαιότερα το Τόκιο, και έκτοτε έχει ως έδρα την ιαπωνική πρωτεύουσα.

## Ιστορικό
Το 2013, ο κύκλος εργασιών της κατασκευαστικής ανήλθε στα 15 δισεκατομμύρια δολάρια. Είναι μια από τις πέντε μεγαλύτερες κατασκευαστικές εταιρείες στην Ιαπωνία. Η εταιρεία είναι εισηγμένη στα χρηματιστήρια του Τόκιο (TYO), της Ναγκόγια (NAG) και της Οσάκα (OSE), ενώ είναι καταχωρημένη στον κεντρικό δείκτη Nikkei 225 με τις σημαντικότερες εισηγμένες της ανατολικής Ασίας. Διαθέτει επίσης γραφεία και σε άλλες ασιατικές χώρες, στην Ευρώπη, στη Βόρεια Αμερική, στη Μέση Ανατολή και στην Αφρική.

## Σημαντικότερα έργα
* Εθνικό Γυμναστήριο Γιογιότζι (γνωστό για την κεκλιμένη οροφή) 
* Τόκιο Μπέι Άκουαλαϊν (υποθαλλάσιο τούνελ και τεχνητό νησί)
* Γέφυρα Μπάι Τσάι (καλωδιακή γέφυρα στο Βιετνάμ)
* Αεροδρόμιο Σιγκαπούρης Τσανγκί  (τρίτος τερματικός σταθμός)
* Σιδηροδρομικός σταθμός Χακάτα (κεντρικός σιδηροδρομικός σταθμός)
* Δεύτερη συνδετήρια γέφυρα Μαλαισίας-Σιγκαπούρης (διακρατική γέφυρα)
* Γέφυρα Μπιν (καλωδιακή γέφυρα στο Βιετνάμ)
* Γραμμή Λουνζού (μετρό Ταϊπέι) 
* Σιδηροδρομικός σταθμός Ταϊνάν (σιδηροδρομικός σταθμός στην Ταϊβάν)
* Αεροδρόμιο Τόκιο Χανέντα (τέταρτος αεροδιάδρομος)
* Πύργος Μοντ Γκακουέν Κοκούν (εκπαιδευτικό κτίριο στο Σιντζούκου)

## Παραπομπές


## Εξωτερικοί σύνδεσμοι

*  Επίσημη ιστοσελίδα, shimz.co.jp

Κατηγορία:Κατασκευαστικές εταιρείες της Ιαπωνίας
Secessio plebis

Η ***Secessio plebis*** (*αποχώρηση των Πληβείων*) ήταν μια άτυπη άσκηση της εξουσίας από τους πληβείους πολίτες της Ρώμης, παρόμοια με μια γενική απεργία που οδηγείται στα άκρα. Κατά τη διάρκεια *της secessio plebis*, οι πληβείοι απλά θα εγκατέλειπαν την πόλη *μαζικά* και θα άφηναν την αριστοκρατική τάξη στην τύχη της. Ως εκ τούτου, μια τέτοια απόσχιση ή αποχώρηση, σήμαινε ότι όλα τα καταστήματα και τα εργαστήρια θα έκλειναν και οι εμπορικές συναλλαγές θα έπαυαν σε μεγάλο βαθμό. Αυτό ήταν μια αποτελεσματική στρατηγική στην Σύγκρουση των Εξουσιών, λόγω της αριθμητικής δύναμης. Οι πληβείοι πολίτες αποτελούσαν τη συντριπτική πλειοψηφία του λαού της Ρώμης και παρήγαγαν τα περισσότερα από τα τρόφιμα και πόρους, ενώ ένας πατρίκιος πολίτης ήταν μέλος της μειονότητας της ανώτερης τάξης, το ισοδύναμο των γαιοκτημόνων των μετέπειτα εποχών. Συγγραφείς αναφέρουν διαφορετικούς αριθμούς για το πόσες αποσχίσεις υπήρξαν. Οι Cary & Scullard υποστηρίζουν πως υπήρξαν πέντε μεταξύ του 494 π.Χ. και του 287 π.Χ.

## Αποσχίσεις στη Ρωμαϊκή ιστορία

### 494 π.Χ.
μικρογραφία|300x300εσ|Η Απόσχιση του Λαού στην Mons Sacer, χαρακτική του Β. Barloccini, 1849.
Ξεκινώντας το 495 π.Χ., και με αποκορύφωμα το 494-493 π.Χ., ως αποτέλεσμα των ανησυχιών σχετικά με το χρέος και την αποτυχία της γερουσίας για να παρέχει πρόνοια στους πληβείους, οι πληβείοι με τη συμβουλή του Lucius Sicinius Vellutus αποσχίστηκαν στο Mons Sacer (*το Ιερό Βουνό*). Ως μέρος του ψηφίσματος διαπραγμάτευσης, οι πατρίκιοι απάλλαξαν μερικούς πληβείους από τα χρέη τους και τους παραχώρησαν ένα μέρος της δύναμης τους, δημιουργώντας το αξίωμα του Δημαρχείου των Πληβείων. Αυτό το αξίωμα ήταν η πρώτη κυβερνητική θέση που κατέκτησαν οι πληβείοι, δεδομένου ότι εκείνη τη στιγμή το αξίωμα του προξένου διατηρούνταν αποκλειστικά από πατρικίους. Οι Πληβείοι Δήμαρχοι έγιναν προσωπικά ιεροί κατά τη διάρκεια της θητείας της.

### 449 π.Χ.
Το Δεύτερο Secessio Plebis του 449 π.Χ. προκλήθηκε από τις καταχρήσεις της επιτροπής του decemviri (δέκα άνδρες) και αφορούσε απαιτήσεις για την αποκατάσταση των δημάρχων των πληβείων (των εκπροσώπων των πληβείων) και το δικαίωμα να ασκηθεί έφεση, το οποίο είχε ανασταλεί.

### 445 π.Χ.
Η τρίτη απόσχιση έχει υπαινιχθεί από τον Florus (Lex Canuleia).

### 342 π.Χ.
Αυτή η τέταρτη απόσχιση σημειώνεται από τον Λίβιο. Το Κλασικό Λεξικό της Οξφόρδης την αποκαλεί "σκοτεινή στρατιωτική εξέγερση".

### 287 π.Χ.
Το 287 π.Χ., οι πληβείοι αποσχίστηκαν για μια τελευταία φορά στο Janiculum ώστε να αναγκάσουν τους πατρικίους να υιοθετήσουν το Lex Hortensia, το οποία έδινε στα δημοψηφίσματα την ισχύ του νόμου.

## Αναφορές

## Βιβλιογραφία

* Livy, "Ab urbe condita"
* Cornell, T.J., "The Beginnings of Rome", Routledge, 1995.
* 'The Growth of Plebeian Privilege in Rome', *The English Historical Review* No. II (April 1886)
* Forsythe, G.,  ''A Critical History of Early Rome", Berkeley, 2005

Κατηγορία:Ιστορία της Αρχαίας Ρώμης
Κατηγορία:Κοινωνικές τάξεις στην Αρχαία Ρώμη
Άλμπερτ Μπουσάρντ

Ο **Άλμπερτ Μπουσάρντ**, (Albert Bouchard, 24 Μαΐου 1947, Γουότερταουν, Νέα Υόρκη) είναι Αμερικανός ντράμερ, κιθαρίστας και τραγουδιστής της ροκ μουσικής, γνωστός ως πρώην μέλος του hard rock συγκροτήματος Blue Öyster Cult.

## Βιογραφία
Ο Μπουσάρντ γεννήθηκε στην Γουότερταουν της Νέας Υόρκης και μεγάλωσε στο Κλέιτον. Στα είκοσι του χρόνια σχημάτισε τους Soft White Underbelly, μαζί με τον κιθαρίστα Ντόναλντ Ρέζερ, τον μπασίστα Άντριου Γουίντερς, τον τραγουδιστή Λες Μπρόνσταϊν και τον κιμπορντίστα Άλεν Λάνιερ. Οι Έρικ Μπλουμ και Τζο Μπουσάρντ αντικατέστησαν τους Μπρόνσταϊν και Γουίντερς, αντίστοιχα, πριν το συγκρότημα μετονομαστεί σε Blue Öyster Cult και κυκλοφορήσει το ομώνυμο άλμπουμ του τον Ιανουάριο του 1972. Ο Άλμπερτ Μπουσάρντ παρέμεινε στο συγκρότημα ως το 1981, ηχογραφώντας μαζί τους οκτώ στούντιο και τρία ζωντανά άλμπουμ, εκ των οποίων τα δύο έγιναν πλατινένια και τέσσερα ακόμη βραβεύθηκαν ως χρυσά. Οι Blue Öyster Cult έγιναν ένα από τα μεγαλύτερα ονόματα της hard hard rock μουσικής της δεκαετίας του '70, με μεγάλες επιτυχίες όπως τα "*[[(Don't Fear) The Reaper]]*", "*Godzilla*", "*Astronomy*" και "*Burnin' for You*".

Μέχρι τα τέλη της δεκαετίας του '80, συνεργάστηκε με συγκροτήματα όπως οι The Mamas & the Papas, Herman's Hermits και Spencer Davis Group, ενώ έκανε την παραγωγή σε ονόματα όπως οι Maria Excommunikata, Heads Up! και David Roter.

Το 1994, σχημάτισε τους The Brain Surgeons, μέλη των οποίων υπήρξαν και οι Τζο Μπουσάρντ και Ross the Boss. Το συγκρότημα κυκλοφόρησε εννέα άλμπουμ πριν διαλυθεί το 2006.

Μαζί με τον αδελφό του, Τζο Μπουσάρντ, και τον Ντένις Ντάναγουεϊ, έχουν δημιουργήσει τους Blue Coupe, κυκλοφορώντας το "*Tornado On The Tracks*" το 2010 και το "*Million Miles More*" τρία χρόνια αργότερα.

## Δισκογραφία

## Παραπομπές


## Πηγές
* Albert Bouchard | Biography, Albums, Streaming Links | AllMusic
* Albert Bouchard - The Blue Oyster Cult

## Εξωτερικοί σύνδεσμοι
* Albert Bouchard | More Cowbell Y'all
* Albert Bouchard | Facebook

Κατηγορία:Αμερικανοί μουσικοί
Κατηγορία:Ντράμερς
O.Torvald

Οι **O.Torvald** () είναι Ουκρανικό ροκ συγκρότημα. Δημιουργήθηκαν το 2005 στην Πολτάβα της Ουκρανίας. Το πρώτο τους άλμπουμ "O.Torvald" ηχογραφήθηκε το 2008. Οι O.Torvald έχουν λάβει μέρος σε διάφορα φεστιβάλ, όπως τα παρακάτω: GBOB, Chervona Ruta, Tavria games, Prosto Rock, Zakhid, Krashche Misto UA, Ekolomyja και Global Gathering. Θα εκπροσωπήσουν την Ουκρανία στην Eurovision του 2017 με το τραγούδι "Time".

## Τωρινά μέλη
* Γιεβχέν Χάλυτς — φωνητικά, κιθάρα (2005–τώρα)
* Ντένις Μιζιούκ – κιθάρα, πίσω φωνητικά (2005–τώρα)
* Ολεξάντρ Σολόχα — ντράμς (2011–τώρα)
* Μικίτα Βασίλγιεφ — μπάσο (2014–τώρα)
* Μύκολα Ράιντα — πιάνο, DJ (2008–τώρα)

## Δισκογραφία
### Άλμπουμ
# 2008 – O.Torvald
# 2011 – В тобі (Μέσα σου)
# 2012 – Акустичний (Ακουστική)
# 2012 – Використовуй нас EP (Χρησιμοποίησε μας EP) 
# 2012 – Примат (Επίσκοπος) 
# 2014 – Ти Є (Είσαι)
# 2016 – #нашiлюдивсюди (#οιανθρωποιμαςειναιπαντου)

## Παραπομπές


## Επιπλέον links
* O.Torvald website 
* YouTube
* Facebook

Κατηγορία:Διαγωνισμός Τραγουδιού Eurovision 2017
Επαρχία Αρχανγκέλσκι

Η **επαρχία Αρχανγκέλσκι** (, μπασκίρ: Архангел районы) είναι μια διοικητική και δημοτική επαρχία (ραγιόν), μία από τις 54 επαρχίες στη Δημοκρατία του Μπασκορτοστάν στη Ρωσία. Η επαρχία βρίσκεται στο ανατολικό μέρος της δημοκρατίας. Η έκταση της επαρχίας είναι 2.422 τετραγωνικά χιλιόμετρα. Το διοικητικό κέντρο είναι η αγροτική κοινότητα (ένα *[[Χωριό|σέλο]]*) του Αρχανγκέλσκογιε. Σύμφωνα με την απογραφή του 2010, ο πληθυσμός της επαρχίας είναι 18.514 κάτοικοι. Ο πληθυσμός του Αρχανγκέλσκογιε αντιστοιχεί στο 31.4% του πληθυσμού της επαρχίας.
## Ιστορία
Η επαρχία ιδρύθηκε στις 20 Αυγούστου 1930.

## Διοικητική και δημοτική κατάσταση
Εντός του πλαισίου των διοικητικών διαιρέσεων, η επαρχία Αρχανγκέλσκι είναι μία από τις 54 επαρχίες στη Δημοκρατία του Μπασκορτοστάν. Η επαρχία χωρίζεται σε δώδεκα σελσοβιέτ, και αποτελείται από 71 αγροτικές κοινότητες. Ως δημοτική διαίρεση, η επαρχία ονομάζεται ως **Δημοτική Επαρχία Αρχανγκέλσκι**. Τα δώδεκα σελσοβιέτ ενσωματώνονται ως δώδεκα αγροτικοί οικισμοί εντός της δημοτικής επαρχίας. Το *[[Χωριό|σέλο]]* του Αρχανγκέλσκογιε χρησιμεύει ως το διοικητικό κέντρο της διοικητικής και δημοτικής επαρχίας.

## Οικονομία
Η περιοχή έχει αναπτυχθεί κτηνοτροφικά, με την παραγωγή γαλακτοκομικών και κρεατικών προϊόντων. Επίσης, η μελισσοκομία είναι αναπτυγμένη. Επίσης, υπάρχουν καλλιέργειες σιταριού, ζαχαρότευτλων, σίκαλης και βρώμης. Η δασική βιομηχανία έχει φέρει σημαντική ανάπτυξη στην περιοχή.

## Φύση
Η Προστατευόμενη Περιοχή Αρχανγκέλσκι ιδρύθηκε για την προστασία των υδρόβιων πτηνών.

### Παραπομπές


Κατηγορία:Επαρχίες της Δημοκρατίας του Μπασκορτοστάν
Υψικάμινος (ποιητική συλλογή)

Η ***Υψικάμινος*** είναι η πρώτη ποιητική συλλογή του Ανδρέα Εμπειρίκου, και έχει χαρακτηριστεί ως το πρώτο ελληνικό σουρεαλιστικό λογοτέχνημα.  

Κυκλοφόρησε στην Αθήνα το 1935 και αντιμετωπίστηκε με σκωπτική και σκεπτικιστική διάθεση από τους τότε λογοτεχνικούς κύκλους. Δεν ήταν μόνο ακατανόητο έργο, μα σε αυτό συνυπήρχαν γλωσσικά είδη έως τότε θεωρούμενα ασύμβατα μεταξύ τους. Ο Εμπειρίκος χρησιμοποίησε συχνά στοιχεία της Καθαρεύουσας και τα ανέμειξε με δημοτική γλώσσα στοχεύονττας τις γλωσσικές συμβάσεις της εποχής του με το να τις παραβιάζει, ουσιαστικά.

*Η* ***Υψικάμινος*** εισήγαγε έναν καινοτόμο τρόπο συγγραφής ποίησης στην Ελλάδα, καθώς ο Εμπειρίκος χρησιμοποίησε τη μέθοδο της αυτόματης γραφής, χαρακτηριστικού των υπερρεαλιστών του Παρισιού, καθώς και το υποσυνείδητο, με το οποίο είχε εξοικειωθεί μέσω των σπουδών του στην Ψυχανάλυση.

## Παραπομπές


## Πηγές
* 

Κατηγορία:Ανδρέας Εμπειρίκος
Κατηγορία:Νεοελληνικές ποιητικές συλλογές
Ευστρατιάδης

Το ελληνικό επώνυμο **Ευστρατιάδης**, που ετυμολογικά σημαίνει «απόγονος του Ευστρατίου», μπορεί να αναφέρεται σε κάποιο από τα παρακάτω πρόσωπα:

* Αγαμέμνων Ευστρατιάδης (1926-2005), πολιτικός μηχανικός και βουλευτής Λάρισας
* Αυρήλιος Ευστρατιάδης (γενν. 1926), φιλόλογος, ποιητής και συγγραφέας
* Γρηγόριος Ευστρατιάδης (1864-1950), εκδότης και βουλευτής Λέσβου
* Ευστράτιος Ευστρατιάδης (1871-1946), δημοσιογράφος και λόγιος
* Κωνσταντίνος Ευστρατιάδης (αρχές 20ού αι.), πρωταθλητής της αντισφαίρισης
* Όμηρος Ευστρατιάδης (γενν. 1938), σκηνοθέτης
* Παναγιώτης Ευστρατιάδης (1815-1888), γενικός έφορος «των αρχαιοτήτων του Κράτους»
* Σοφοκλής Ευστρατιάδης (1913-1977), δικηγόρος και βουλευτής Λάρισας
Ζιώγας

Το ελληνικό επώνυμο **Ζιώγας** μπορεί να αναφέρεται σε κάποιο από τα παρακάτω πρόσωπα:

* Βασίλης Ζιώγας (1937-2001), ποιητής, μυθιστοριογράφος και θεατρικός συγγραφέας
* Δημήτρης Ζιώγας (γενν. 1981), ποδοσφαιριστής
* Ηλίας Ζιώγας (1909-1982), λογοτέχνης, δημοσιογράφος και συγγραφέας της διασποράς
* Μιχάλης Ζιώγας (γενν. 1962), ποδοσφαιριστής και προπονητής
* Κωνσταντίνος Ζιώγας ( γενν. 1977) ,Ποδοσφαιριστής στην ομάδα του Κεραυνού Δρυμού Ελασσόνας  μέχρι προπερσι σε ηλικία 46 ετών  και Δημόσιος Υπάλληλος. Ζει στην Αθήνα τα τελευταία 25 χρόνια και έχει μια κόρη 17 Ετών.
Μαρία της Γαλλίας (1145-1198)

Η **Μαρία της Γαλλίας, Κόμισσα της Καμπανίας** (*Marie de France, Comtesse de Champagne*, 1145 - 11 Μαρτίου 1198) ήταν Γαλλίδα πριγκίπισσα από τον Οίκο των Καπετιδών και βασιλική σύζυγος του κόμη της Καμπανίας και αντιβασίλισσα της Καμπανίας (1179 - 1181, 1190 - 1197).

## Βιογραφία
Ήταν η μεγαλύτερη κόρη και παιδί του Λουδοβίκου Ζ΄ της Γαλλίας από την πρώτη σύζυγο του Ελεονώρα της Ακουιτανίας. Ο γάμος των γονέων της ακυρώθηκε (1152), ενώ και οι δυο γρήγορα ξαναπαντρεύτηκαν. Με αυτόν τον τρόπο η Μαρία έγινε ετεροθαλής αδελφή με σημαντικούς Ευρωπαίους βασιλείς όπως τον Φίλιππο Β΄ της Γαλλίας, το Ριχάρδο Β΄ της Αγγλίας και τον Ιωάννη της Αγγλίας. 

Η Μαρία παντρεύτηκε τον Ερρίκο Α΄ της Καμπανίας (1164) και ήταν αντιβασίλισσα της Καμπανίας την διετία που ο σύζυγος της έλειπε για τους Αγίους Τόπους με την συμμετοχή του σε Σταυροφορία (1179 - 1181). Την εποχή που ο σύζυγος της έλειπε διαδέχθηκε τον πατέρα της ο ετεροθαλής αδελφός της Φίλιππος Αύγουστος (1180), ο οποίος έκανε κατάσχεση στην περιουσία της μητέρας του και παντρεύτηκε την Ισαβέλλα του Αινώ, η οποία είχε αρραβωνιαστεί τον μεγαλύτερο γιο της Μαρίας. Στράφηκε εναντίον του αλλά τελικά συμφιλιώθηκαν. Ο σύζυγος της πέθανε αμέσως μετά την επιστροφή του από την Σταυροφορία (1181). Η Μαρία σκέφτηκε να ξαναπαντρευτεί τον Φίλιππο της Αλσατίας, αλλά ο δεσμός δεν προχώρησε. 

Ήταν προστάτης της λογοτεχνίας και η Αυλή της φιλοξενούσε συγγραφείς και ποιητές όπως ο Ανδρέας Καπελλανός και ο Κρετιέν ντε Τρουά (ο οποίος απέδωσε την έμπνευση για το έργο του *[[Λάνσελοτ|Λάνσελοτ, ο Ιππότης του Άρματος]]*, σε εκείνη) και τροβαδούρους όπως ο Μπερτράν του Μπορν, ο Μπερνάρ του Βενταντόρν, ο Γκωτιέ του Αρράς και ο Κονό της Μπετύν. Η ίδια είχε καλή γνώση των λατινικών και ελληνικών και διατηρούσε αξιοσημείωτη βιβλιοθήκη.

Ήταν ξανά αντιβασίλισσα της Καμπανίας την εποχή που ο γιος της Ερρίκος Β΄ έλλειπε στην Γ΄ Σταυροφορία (1190 - 1197), όπου και ορκίστηκε βασιλιάς των Ιεροσολύμων. Λίγο πριν το θάνατο της αποσύρθηκε σε μοναστήρι στην Μω, τάφηκε στον Καθεδρικό Ναό της Μω.

## Οικογένεια
Με τον σύζυγο της Ερρίκο Α της Καμπανίας (1164). Παιδιά της ήταν:
* Ερρίκος Β΄ (1166 - 1197), Κόμης της Καμπανίας, σύζυγος της βασίλισσας της Ιερουσαλήμ.
* Σχολαστική (1172 - 1219), παντρεύτηκε τον Γουλιέλμο Δ΄ της Μακόν.
* Μαρία (1174 - 1204), παντρεύτηκε τον Βαλδουίνο Θ΄ της Φλάνδρας, Λατίνο αυτοκράτορα της Κωνσταντινούπολης.
* Θεοβάλδος Γ΄ (1179 - 1201), Κόμης της Καμπανίας.

## Πρόγονοι


## Παραπομπές


## Πηγές
*Wheeler, Bonnie. Eleanor of Aquitaine: Lord and Lady, 2002
*Evergates, Theodore. Aristocratic Women in Medieval France, 1999

Κατηγορία:Οίκος των Καπετιδών
Κατηγορία:Κόμισσες της Καμπανίας (Γαλλία)
Φωσφομολυβδαινικό αμμώνιο

[right|μικρογραφία|152x152εσ|Το σύμπλοκο φωσφομολυβδαινικό ιόν, PMo<sub>12</sub>O<sub>40</sub><sup>3−</sup>.

## Σύνθεση
Το φωσφομολυβδαινικό αμμώνιο μπορεί να γίνει με θέρμανση του ορθομολυβδαινικού αμμωνίου παρουσία φωσφορικού και νιτρικού οξέος, που παράγει το νιτρικό αμμώνιο, νερό, και ένα κίτρινο ίζημα, αυτό του φωσφομολυβδαινικού αμμωνίου.

12(NH4)2MoO4 + H3PO4 + 21 HNO3 → (NH4)3PMo12O40↓ + 21 NH4NO3 + 12 H2O

## Αναφορές


Κατηγορία:Άλατα
Κατηγορία:Φωσφορικά
Κατηγορία:Μολυβδαίνιο
Επταμολυβδαινικό αμμώνιο

**Το επταμολυβδαινικό αμμώνιο** είναι ανόργανη ένωση, που συνήθως συναντάται ως τετραϋδρικό, και ο χημικός τύπος του είναι (NH4)6Mo7O24·4H2O. Είναι άχρωμο στερεό, που συχνά αναφέρεται ως **παραμολυβδαινικό αμμώνιο** ή απλά ως **μολυβδαινικό αμμώνιο**, αν και το «μολυβδαινικό αμμώνιο» μπορεί επίσης να χρησιμοποιείται για το ορθομολυβδαινικό αμμώνιο, (NH4)2MoO4, και πολλές άλλες ενώσεις. Το επταμολυβδαινικό κάλιο, επίσης τετράϋδρο, είναι παρόμοιο σε μεγάλο βαθμό με το άλας του με αμμώνιο.

## Σύνθεση
Το επταμολυβδαινικό αμμώνιο παρασκευάζεται εύκολα διαλύοντας τριοξείδιο του μολυβδαινίου σε περίσσεια υδατικής αμμωνίας και εξατμίζοντας το διάλυμα σε κανονική θερμοκρασία. Καθώς εξατμίζεται το διάλυμα, η περίσσεια της αμμωνίας διαφεύγει. Αυτή η μέθοδος έχει ως αποτέλεσμα το σχηματισμό εξάπλευρων διαφανών πρισμάτων του τετραϋδρικού επταμολυβδαινικού αμμωνίου.

Τα διαλύματα του παραμολυβδαινικού αμμωνίου αντιδρούν με οξέα και σχηματίζουν μολυβδαινικό οξύ και άλατα του αμμωνίου. Το pH του συμπυκνωμένου διαλύματος είναι μεταξύ 5 και 6.

## Δομή
Η ένωση αναλύθηκε αρχικά μέσω της κρυσταλλογραφίας από τον Lindqvist, αλλά στη συνέχεια αναλύθηκε ξανά. Ολα τα κέντρα του μολυβδαινίου είναι οκταεδρικά. Κάποιοι δεσμοί οξυγόνου είναι τελικοί, κάποια διπλά αντιστοίχισης, και μερικά είναι τριπλώς γεφύρωση υποκαταστάτες.
αριστερά|μικρογραφία|224x224εσ|Το άλας περιέχει το επταμολυβδαινικό εξαανιόν

## Χρήσεις
* ως αναλυτικό αντιδραστήριο για τον ποσοτικό προσδιορισμό των φωσφορικών, πυριτικών, αρσενικικών ιόντων και ιόντων μολύβδου σε υδατικά διαλύματα (π.χ. χρώματα, επιφανειακά ύδατα κλπ.)
* στην παραγωγή του μολυβδαίνιου ως μέταλλο και των κεραμικών
* κατά την παραγωγή καταλυτών αφυδρογόνωσης και αποθείωσης
* στην σταθεροποίηση των μετάλλων
* στην ηλεκτρολυτική επιμετάλλωση
* στα λιπάσματα
* ως αρνητική χρώση στη βιολογική ηλεκτρονική μικροσκοπία, συνήθως στο εύρος συγκεντρώσεων 3-5% (vol/vol) παρουσία του trehalose; ή σε κορεσμένες συγκεντρώσεις για χρήση σε cryo-αρνητική χρώση.
* Για την ανίχνευση των ψυχαγωγικών ναρκωτικών ως συστατικό του αντιδραστηρίου Froehde

## Ασφάλεια
Το παραμολυβδαινικό αμμώνιο είναι επιβλαβές σε περίπτωση κατάποσης ή εισπνοής. Προκαλεί ερεθισμό στα μάτια, το δέρμα και την αναπνευστική οδό. Επηρεάζει τα νεφρά και το αίμα.

## Αναφορές


Κατηγορία:Ενώσεις αμμωνίου
Τεστ φωσφορικών

μικρογραφία|Εικόνες από σφαιρίδια αλατιού φωσφόρου (από αριστερά προς τα δεξιά)  ασήμι (Ag), χαλκός (Cu), νικέλιο (Ni), σίδηρος (Fe) και άλας μαγγανίου (Mn)
Το **τεστ φωσφορικών** είναι ένας τρόπος για να προσδιοριστεί η ποσότητα του φωσφωρικών που υπάρχουν σε ένα διάλυμα. Αυτό είναι χρήσιμο στην εργαστηριακή ανάλυση, ιδιαίτερα για υπολογισμό προσδιορισμό της ρύπανσης των υδάτων. Μια τέτοια αναλυτική δοκιμή μπορεί να είναι είτε ποιοτική ή ποσοτική.

## Ποσοτική μέθοδος
Μια ποσοτική μέθοδος για να καθοριστεί η ποσότητα των φωσφορικών ιόντων που περιέχονται σε δείγματα όπως το νερό τροφοδοσίας ενός λέβητα είναι η ακόλουθη. Μια καθορισμένο ποσότητα του νερού του λέβητα αναμιγνύεται με επταμολυβδαινικό αμμώνιο σε ένα σωλήνα ανάμιξης. Ο σωλήνας στη συνέχεια πωματίζεται και ανακινείται έντονα. Στη συνέχεια προστίθεται απεσταγμένο νερό και αραιός χλωριούχος κασσίτερος, ο οποίος έχει πρόσφατα παρασκευασθεί από συμπυκνωμένο αντιδραστήριο χλωριούχου κασσιτέρου. Αυτό παράγει ένα μπλε χρώμα (λόγω του σχηματισμού του μπλε του μολυβδαινίου) και η ένταση του μπλε χρώματος υποδεικνύει την ποσότητα των φωσφορικών που περιέχονται στο νερό του λέβητα. Η απορρόφηση του μπλε διαλύματος μπορεί να μετρηθεί με ένα φωτόμετρο και να υπολογιστεί η συγκέντρωση του φωσφόρου στο αρχικό διάλυμα. Εναλλακτικά, ένας άμεσος (αλλά κατά προσέγγιση) υπολογισμός της συγκέντρωσης του φωσφόρου μπορεί να επιτευχθεί χρησιμοποιώντας ένα σύστημα σύγκρισης Lovibond. Αυτή η μέθοδος προσδιορισμού των φωσφορικών είναι γνωστή ως μέθοδος Deniges.

## Ποιοτική μέθοδος
Μια απλή ποιοτική μέθοδος για να προσδιοριστεί η παρουσία φωσφορικών ιόντων σε ένα δείγμα είναι η εξής. Μια μικρή ποσότητα του δείγματος οξινίζεται με πυκνό νιτρικό οξύ στο οποίο έχει προστεθεί λίγο μολυβδαινικό αμμώνιο. Η παρουσία φωσφορικών ιόντων υποδεικνύεται από το σχηματισμό ενός φωτεινού κίτρινου ιζήματος, αυτού του  φωσφομολυβδαινικού αμμωνίου. Αυτή η δοκιμή χρησιμοποιείται επίσης για την ανίχνευση αρσενικού, όπου σχηματίζεται ένα κίτρινο ίζημα.

## Αναφορές


Κατηγορία:Χημικές δοκιμές
Πρωτάθλημα καλαθοσφαίρισης Α2 εθνικής κατηγορίας ανδρών 1993-1994

Το πρωτάθλημα της **[[Α2 Εθνική καλαθοσφαίρισης ανδρών|Α2΄ Εθνικής κατηγορίας μπάσκετ ανδρών]]** της σεζόν **1993-94** διεξήχθη σε έναν όμιλο, με συμμετοχή 14 ομάδων. Πρωταθλητής αναδείχθηκε ο νεοφώτιστος **[[Α.Ο. Αμπελοκήπων]],** ο οποίος σε πέντε σεζόν πέτυχε πέντε συνεχείς ανόδους και από την Β΄ ΕΣΚΑ που έπαιζε το 1990, το 1994 ανέβηκε στην Α1΄ μαζί με τον δευτεραθλητή Α.Ο. Σπόρτιγκ. 
## Βαθμολογία

1 Η θέση κατάταξης στις περιπτώσεις ισοβαθμίας καθορίστηκε με βάση τα αποτελέσματα μεταξύ των ομάδων που ισοβάθμησαν.

***Πρώτος σκόρερ**:
**Τζανής Σταυρακόπουλος (Α.Ο. Αμπελοκήπων): 771 πόντοι.

## Πηγές
*"Ματιές στα σπορ", Ιανουάριος 1995.



Κατηγορία:Α2 εθνική κατηγορία καλαθοσφαίρισης ανδρών
Πρωταθλημα Ελλαδος Α2 Ανδρων 1993 1994
Πρωταθλημα Ελλαδος Α2 Ανδρων 1993 1994
Παντελεμίδης-ΤΙΤΑΝ

Η οικογένεια **Παντελεμίδη** ήταν οι ιδιοκτήτες της **ΤΙΤΑΝ, **μιας εταιρείας που παρήγαγε αγροτικά μηχανήματα (κυρίως αλωνιστικές μηχανές) και λεωφορεία. Ιδρύθηκε στην Θεσσαλονίκη, της Ελλάδας, το 1937. Η εταιρεία ωστόσο, έγινε γνωστή για τις μηχανολογικές εφευρέσεις του Ιωάννη Παντελεμίδη και ειδικά για τον νέο τύπο σασί που σχεδίασε το 1955. Με αυτό το σασί, μπορούσαν να παραχθούν δύο οχήματα, ένα 4-τόνο φορτηγό και ένα λεωφορείο. Χαρακτηριστικό αυτού του σασί, ήταν ο πολύπλοκος υδραυλικός μηχανισμός και ο σχεδιασμός του άξονα, το οποίο επέτρεπε στον οδηγό να ρυθμίζει την απόσταση εδάφους (π.χ. χαμηλό, για πιο εύκολη φόρτωση, ή ψηλά, για παντός εδάφους οδήγηση). 

Η δυσκολία της ΤΙΤΑΝ να εξασφαλίσει την άδεια παραγωγής των οχημάτων, εξαιτίας του ελληνικού κράτους, είναι ένα ιστορικά αρνητικό γεγονός για την ελληνική αυτοκινητοβιομηχανία. Μια σειρά από καθυστερήσεις και η άρνησή της διεξαγωγής δοκιμών έγκρισης από το κράτος (με τον ισχυρισμό του ανεπαρκού νομικού πλαισίου σχετικά με τις νέες εξελίξεις), οδήγησε τον Παντελεμίδη να "επιδείξει" τα οχήματα μέσω της ΔΕΘ για να κερδίσει την υποστήριξη του κοινού. Εξέθεσε το φορτηγό του το 1956, στη Διεθνή <font style="background-color: rgb(189, 212, 255);">Έ</font>κθεση Θεσσαλονίκης, ενώ σε ένα άρθρο που δημοσιεύθηκε το 1958, ισχυρίστηκε ότι οι επιτυχημένες δοκιμές διεξήχθησαν σε ελληνικές στρατιωτικές εγκαταστάσεις. Τελικά πήρε την άδεια του κράτους για την μέγιστη παραγωγή δύο 4-τόνων φορτηγών. Φαίνεται ότι ο Παντελεμίδης εγκατέλειψε κάθε προσπάθεια το 1959, ενώ το εργοστάσιο του συνέχισε να κατασκευάζει σώματα λεωφορείων, για τον ΟΑΣΘ. Η εταιρεία έκλεισε το 1988. Η έννοια της εφεύρεσης του Παντελεμίδη είναι γνωστή μέχρι σήμερα, όπως και πολλά οχήματα με παρόμοιους μηχανισμούς που έχουν εμφανιστεί από τότε, πιθανότατα μέσω της ανεξάρτητης ανάπτυξης.

## Πηγές
* L. S. Skartsis, "ελληνική Οχημάτων & Κατασκευαστές Μηχανών 1800 για να παρουσιάσει: A Pictorial History", Μαραθώνιος (2012) ISBN 978-960-93-4452-4 (eBook)
* *Νέον Aftokiniton* περιοδικό, άρθρο στο ιανουαρίου 31, 1956 θέμα
* *Μακεδονία* εφημερίδων, άρθρα τις 16 Μαΐου του 1957 και 28 σεπτεμβρίου 1958 θέματα
* *Eleftheria* newspaper, άρθρο στο ιουλίου 4, 1957 θέμα
* Π. Ρούπα και Ε. Hekimoglou, *<nowiki/>'ιστορία του aftokinitou στην Ελλάδα (Ιστορία του αυτοκινήτου στην Ελλάδα)*, Κέρκυρα - Economia publishing, Αθήνα (2009) ISBN 978-960-8386-95-2
* Απόστολος Kourbelis αρχείο

## Εξωτερικοί σύνδεσμοι
* Pantelemidis φορτηγό στα ολλανδικά αυτόματος κατάλογος

Κατηγορία:Πρώην επιχειρήσεις της Ελλάδας
Κατηγορία:Πρώην ελληνικές αυτοκινητοβιομηχανίες
Δρακούλης

Το ελληνικό όνομα **Δρακούλης** μπορεί να αναφέρεται σε κάποιο από τα παρακάτω πρόσωπα:

## Ως επώνυμο
* Γεώργιος Δρακούλης (1864-1948), εφοπλιστής και βουλευτής
* Έκτωρ Δρακούλης (1878-1958), εφοπλιστής, αδελφός του προηγούμενου
* Ιάσων Δρακούλης (γενν. 1911), διπλωμάτης
* Περικλής Δρακούλης (1869-1946), εφοπλιστής
* Πλάτων Δρακούλης (1858-1942), δημοσιογράφος και κοινωνιολόγος, από τους πρωτοπόρους του σοσιαλιστικού κινήματος στην Ελλάδα
* Σπυρίδων Δρακούλης (θάν. 1821), ιερολοχίτης κι ηθοποιός του θεάτρου

## Ως βαφτιστικό
* Δρακούλης Μαντούβαλος (1889-1977), στρατιωτικός γιατρός και βουλευτής
* Δρακούλης Χαμόδρακας (1793-1868), οπλαρχηγός στην Επανάσταση του 1821
Λαδόπουλος

Το ελληνικό επώνυμο **Λαδόπουλος** μπορεί να αναφέρεται σε κάποιο από τα παρακάτω:

* Αθανάσιος Λαδόπουλος, βιομήχανος, τραπεζίτης και βουλευτής
* Εμμανουήλ Λαδόπουλος (1870-1937), βιομήχανος, βουλευτής και υπουργός Οικονομικών
* Λαδόπουλου Πάτρας, συνοικία
Επαρχία Στερλιταμάκσκι

Η **επαρχία Στερλιταμάκσκι** (ρωσικά: Стерлитама́кский райо́н, μπασκιρικά: Стәрлетамаҡ районы) είναι μια διοικητική και δημοτική επαρχία (ραγιόν), μία από τις πενήντα τέσσερις επαρχίες της Δημοκρατίας του Μπασκορτοστάν, στη Ρωσία. Η επαρχία βρίσκεται στο κεντρικό μέρος της δημοκρατίας και συνορεύει με την επαρχία Αουργκαζίνσκι στα βόρεια, με την Επαρχία Γκαφουρίισκι στα βορειοανατολικά, με την επαρχία Ισιμπάισκι στα ανατολικά και νοτιοανατολικά, με την επαρχία Μελεουζόβσκι στα νότια, με την επαρχία Στερλιμπασέβσκι στα νοτιοδυτικά, με την επαρχία Μιγιακίνσκι στα δυτικά, και με την επαρχία Αλσεγιέβσκι στα δυτικά και βορειοδυτικά. Η έκταση της επαρχίας είναι 2.216 τετραγωνικά χιλιόμετρα. Το διοικητικό κέντρο της επαρχίας είναι το Στερλιταμάκ (όμως διοικητικά δεν είναι μέρος της επαρχίας). Στην απογραφή του 2010, ο πληθυσμός της επαρχίας ήταν 40.325 κάτοικοι.

## Ιστορία
Η επαρχία ιδρύθηκε στις 20 Αυγούστου του 1930.

## Διοικητική και δημοτική κατάσταση
Εντός του πλαισίου των διοικητικών διαιρέσεων, η επαρχία Στερλιταμάκσκι είναι μία από τις 54 επαρχίες στη δημοκρατία. Χωρίζεται σε 20 σελσοβιέτ, και αποτελείται από 111 αγροτικές κοινότητες.Το Στερλιταμάκ είναι το διοικητικό κέντρο της επαρχίας, αλλά δεν αποτελεί μέρος της επαρχίας. Το Στερλιταμάκ έχει καθεστώς πόλης δημοκρατικής σημασίας, στάτους ισοδύναμο με αυτό των επαρχιών.

Ως δημοτική διαίρεση, η περιοχή έχει συσταθεί ως **Δημοτική Επαρχία Στερλιταμάκσκι**. Τα σελσοβιέτ ενσωματώνονται ως είκοσι αγροτικοί οικισμοί εντός της δημοτικής επαρχίας. Η πόλη δημοκρατικής σημασίας του Στερλιταμάκ ενσωματώνεται ξεχωριστά από την επαρχία, ως το Αστικό Οκρούγκ του Στερλιταμάκ, αλλά χρησιμεύει επίσης ως διοικητικό κέντρο της δημοτικής επαρχίας.

## Παραπομπές

Κατηγορία:Επαρχίες της Δημοκρατίας του Μπασκορτοστάν
Αντρέ Κόρβινγκτον

Ο **Αντρέ Κόρβινγκτον** (19 Νοεμβρίου 1877 - 13 Δεκεμβρίου 1918) είναι ξιφομάχος από την Αϊτή. Συμμετείχε στο ατομικό ξίφους ασκήσεως στους Θερινούς Ολυμπιακούς Αγώνες 1900. Σκοτώθηκε καθώς μαχόταν για τους Γάλλους στον Α΄ Παγκόσμιο Πόλεμο.

## Παραπομπές


Κατηγορία:Αθλητές της ξιφασκίας
Κατηγορία:Αϊτινοί αθλητές
Γκρέισιν Γoυέλερ

Η **Γκρέισιν Γoυέλερ** (*[[αγγλικά]] : Gracyn Wheeler Kelleher*) (2 Ιουλίου 1914-Οκτώβριος 1980) ήταν αμερικανίδα αθλήτρια της αντισφαίρισης. Έκανε καριέρα από το 1920 περίπου έως το 1940 και περαστασιακά μέχρι το 1955.

Αγωνίστηκε με την εθνική ομάδα των ΗΠΑ στο κύπελλο Γουίγκαν και υψηλότερη θέση που κατετάγη στις Ηνωμένες Πολιτείες κατά τη διάρκεια της καριέρας της ήταν η 4η θέση. Ήταν παντρεμένη με τον Ρόμπερ Κέλεχερ αρχηγός των ΗΠΑ στο Κύπελλο Ντέιβις και δικαστή του Λος Άντζελες. 

Το 1934 ήταν πρώτη στο μονό στο τουρνουά *Τρι-στέιτ του Σινσινάτι* και δεύτερη το 1940. Πρώτη στο πρωτάθλημα Καναδά το 1933 το 1940 με συμπαίκτρια την Έλεν Μπέρναντ έπαιξαν στους τελικούς του εθνικού πρωταθλήματος διπλών. Πρώτη στο τουρνουά του Όρεγκον το 1932 και το 1933, πρωταθλήτρια ΗΠΑ στο πρωτάθλημα 18+, και έπαιξε στα προημιτελικά του US Open το 1936. Είχε αγωνιστή και στο Αυστραλιανό Όπεν το 1939.

Στο Πρωτάθλημα αντισφαίρισης Ανατολικής Μεσογείου ήταν δεύτερη στο μονό αλλά και στο διπλό γυναικών το 1938 με συμπαίκτρια την Μπίλι Γιορκ όπου έχασαν από το δίδυμο Μαρί Λουίζ Χορν και Σούζαν Νοέλ με 8-6, 7-5.

## Παραπομπές


## Πηγές
* New York Times obituary

Κατηγορία:Αμερικανίδες αθλήτριες της αντισφαίρισης
Λεόν Τιέρσελιν

O **Λεόν Τιέρσελιν** ήταν Αϊτινός ξιφομάχος. Συμμετάσχε στο ατομικό διδασκάλων ξίφος ασκήσεως και ξίφος μονομαχίας στους Θερινούς Ολυμπιακούς Αγώνες 1900.

## Παραπομπές


Κατηγορία:Αθλητές της ξιφασκίας
Συμμετοχή της Αϊτής στους Θερινούς Ολυμπιακούς Αγώνες 1900

Η Αϊτή στους Θερινούς Ολυμπιακούς Αγώνες 1900 συμμετείχε σε μόνο ένα άθλημα: στην ξιφασκία με 2 αθλητές.

## Συμμετοχές

### [[Αρχείο:Fencing pictogram.svg|χωρίς-πλαίσιο|26x26εσ]] Ξιφασκία

## Παραπομπές

Αιτή
Κατηγορία:Αθλητισμός στην Αϊτή
Γιαννάκης Βύρας

Ο **Γιαννάκης Βύρας** ήταν αγωνιστής του 1821.
## Βιογραφία
Καταγόταν από το χωριό Κρινόφυτα του Νομού Αχαΐας. Πριν το ξέσπασμα της Επανάστασης αυτός  και οι συντοπίτες του Αθανάσιος Φεφές, Σωτήριος Παπαδαίος και Αθανάσιος Κωστόπουλος συμμετείχαν σε ένα από τα πρώτα χτυπήματα εναντίων των Τούρκων στην περιοχή των Καλαβρύτων. Στις 16 Μαρτίου του 1821 μαζί και με άλλους αγωνιστές έστησαν ενέδρα στο Βοεβόδα των Καλαβρύτων Ιμπραήμ Αρναούτογλου κοντά στο χωριό Τουρλάδα, προκειμένου να τον εμποδίσουν να μεταβεί στην Τρίπολη και να ενημερώσει τον Καϊμακάμη Μεχμέτ Σαλήχ για την κινήσεις των Καλαβρυτινών οπλαρχηγών. Στη συμπλοκή που ακολούθησε σκότωσαν δύο μέλη της συνοδείας του Αρναούτογλου και ανάγκασαν τον ίδιο να γυρίσει πίσω στα Καλάβρυτα και να κλειστεί στον πύργο του.

Κατά τη διάρκεια του αγώνα υπηρέτησε ως Μπουλουξής επικεφαλής δηλαδή αρκετών άτακτων στρατιωτών και έλαβε μέρος σε πολλές μάχες, μεταξύ των οποίων αυτές των Καλαβρύτων, των Πατρών, της Τριπόλεως, της Ακράτας και άλλες όπου πολέμησε με πατριωτικό ζήλο και γενναιότητα.

## Παραπομπές


## Πηγές
*Φώτιος Χρυσανθόπουλος, Απομνημονεύματα περί της Ελληνικής Επαναστάσεως, Αθήνα 1858.
*Φώτιος Χρυσανθόπουλος, Βίοι Πελοποννησίων ανδρών και των εξώθεν εις την Πελοπόννησον ελθόντων κληρικών, στρατιωτικών και πολιτικών των αγωνισαμένων τον αγώνα της επαναστάσεως, Τυπογραφείο Π. Δ. Σακελλαρίου, Αθήνα 1888.
*Βίρας Γιαννάκης, gerbesi.wordpress.com. Ανακτήθηκε: 12/04/2017

Κατηγορία:Αγωνιστές του 1821
Κόιτ Τοόμε

Ο **Κόιτ Τοόμε** (γενν. 3 Ιανουαρίου 1979, Τάλιν), είναι Εσθονός τραγουδιστής και μουσικός ηθοποιός. Το 2017, ο Τοόμε πήρε μέρος στο Eesti Laul σε ντουέτο με την Λάουρα με το τραγούδι "Verona" και θα εκπροσωπήσουν την Εσθονία στη Eurovision του 2017 στο Κίεβο.

## Παραπομπές


## Εξωτερικοί σύνδεσμοι
* 
* 

Κατηγορία:Εσθονοί τραγουδιστές
Κατηγορία:Συμμετέχοντες στο διαγωνισμό τραγουδιού Eurovision με την Εσθονία
Κατηγορία:Διαγωνισμός Τραγουδιού Eurovision 1999
Κατηγορία:Διαγωνισμός Tραγουδιού Eurovision 2017
Κατηγορία:Συμμετέχοντες στη Eurovision
Λάουρα Πίλντβερε

Η **Λάουρα Πέλντβερε** (πρώην **Remmel**; γ. 30 Αυγούστου 1988) αναφέρεται και ως **Λάουρα**, είναι Εσθονή τραγουδίστρια. Εκπροσώπησε την Εσθονία στη Eurovision του 2005 σαν μέλος του συγκροτήματος Suntribe και  ξαναεκπρόσωπησε τη χώρα στη Eurovision του 2017 σε ντουέτο με τον Κόιτ Τοόμε με το τραγούδι "Verona".

## Δισκογραφία
### Άλμπουμ

### Άλλα άλμπουμ

### Σίνγκλς

## Εξωτερικοί σύνδεσμοι
*

## Παραπομπές


Κατηγορία:Εσθονοί τραγουδιστές
Κατηγορία:Συμμετέχοντες στο διαγωνισμό τραγουδιού Eurovision με την Εσθονία
Κατηγορία:Διαγωνισμός Τραγουδιού Eurovision 2017
Κατηγορία:Συμμετέχοντες στη Eurovision
Μαρία της Βουλγαρίας, αυτοκράτειρα των Λατίνων

Η **Μαρία της Βουλγαρίας, αυτοκράτειρα των Λατίνων** (1213 - 1217) ήταν κόρη του τσάρου των Βουλγάρων Καλογιάννη και της πρώτης συζύγου του Άννας των Κουμάνων. Έγινε αυτοκράτειρα των Λατίνων μετά τον γάμο της με τον Λατίνο Αυτοκράτορα της Κωνσταντινούπολης Ερρίκο της Φλάνδρας του οποίου ήταν δεύτερη σύζυγος. Οι θείοι της Μαρίας ήταν οι τσάροι της Βουλγαρίας Πέτρος Δ΄ και Ιβάν Ασέν Α΄, αν και η γενεαλογία της βουλγαρικής βασιλικής οικογένειας των Ασέν δεν είναι βέβαιη.

Το 1213 παντρεύτηκε τον Λατίνο αυτοκράτορα Ερρίκο της Φλάνδρας ύστερα από συνθήκη την οποία συνήψε ο ίδιος ο χήρος αυτοκράτορας με τον θετό της πατέρα Μπορίλ τσάρο της Βουλγαρίας και διάδοχο του πατέρα της Καλογιάννη. Την ειρήνη ζητούσε ο ίδιος ο Ερρίκος της Φλάνδρας για να εξασφαλίσει τη Θράκη και τη Μακεδονία από τις επιδρομές των Βουλγάρων και να μπορέσει να αφοσιωθεί έτσι στους πολέμους με την Αυτοκρατορία της Νίκαιας. Ο πόλεμος παρόλα αυτά συνεχίστηκε επειδή και οι δυο -και ιδιαίτερα ο Μπορίλ- δεν ικανοποιήθηκαν, η ειρήνη  όμως έβαλε ένα τέλος στην πρώτη φάση του Λατινοβουλγαρικού πολέμου.  Ο σύζυγος της πέθανε στις 11 Ιουνίου 1217. Λέγεται ότι τον  δηλητηρίασε η ίδια αλλά δεν είναι γνωστές περισσότερες λεπτομέρειες.

Ο γάμος τους παρέμεινε άτεκνος. Τον Ερρίκο τον διαδέχθηκε ο σύζυγος της αδελφής του Γιολάντας Πέτρος ντε Κουρτεναί.

## Παραπομπές
 		


## Πηγές

*Fine, John Van Antwerp (1994). The Late Medieval Balkans: A Critical Survey from the Late Twelfth Century to the Ottoman Conquest. Ann Arbor: University of Michigan Press. 
*Marek, Miroslav. "A genealogy of the Asen, including her". Genealogy.EU.

Κατηγορία:Σύζυγοι αυτοκρατόρων της Λατινικής Αυτοκρατορίας της Κωνσταντινούπολης
Κατηγορία:Οίκος των Ασέν
Κατηγορία:Βουλγάρες πριγκίπισσες
Αγνή η Μομφερρατική

Η **Αγνή η Μομφερρατική** (1187 - 1208) ήταν Λατίνα αυτοκράτειρα της Κωνσταντινούπολης, πρώτη σύζυγος του δεύτερου Λατίνου αυτοκράτορα Ερρίκου της Φλάνδρας, κόρη του Βονιφάτιου του Μομφερρατικού, ιδρυτή του Λατινικού βασιλείου της Θεσσαλονίκης και της πρώτης συζύγου του Έλενας ντελ Μπόσκο, κόρης του Άνσελμου, μαρκησίου του Μπόσκο. Ηταν αδελφή του Γουλιέλμου ΣΤ΄ του Μομφερρατικού και της Βεατρίκης του Μομφερράτου, μεγαλύτερη ετεροθαλής αδελφή του Δημητρίου Μομφερρατικού, βασιλέως της Θεσσαλονίκης.

Σύμφωνα με τον ιστορικό Γοδεφρείδο Βελλεαρδουίνο, η Αγνή βρισκόταν στην Λομβαρδία όταν ο πατέρας της έστειλε σαν απεσταλμένο του τον Όθων ντε Λα Ρος, κύρη των Αθηνών, στον Λατίνο Αυτοκράτορα της Κωνσταντινούπολης με την κόρη του Αγνή προκειμένου να ισχυροποιήσουν και οι δυο μαζί την συμμαχία τους εναντίον των Βουλγάρων. Την συνόδευσε στην Κωνσταντινούπολη ο ίδιος ο Γοδεφρείδος Βιλλεαρδουίνος, όπου τελέστηκαν οι γάμοι στον Καθεδρικό ναό της Αγίας Σοφίας στις 4 Φεβρουαρίου 1207. Οι μεγαλοπρεπείς γιορτές που συνόδευσαν τον γάμο πραγματοποιήθηκαν στο παλάτι των Βουκολέων.

Τον Σεπτέμβριο του ίδιου χρόνου η Αγνή έμεινε έγκυος και ο Ερρίκος έστειλε απεσταλμένο στον πεθερό του να τον πληροφορήσει για τα ευχάριστα νέα, αλλά δεν πρόλαβε να τα μάθει επειδή ο Βονιφάτιος ο Μομφερρατικός σκοτώθηκε στην Μάχη της Μοσυνούπολης εναντίον των Βουλγάρων. Η Αγνή πέθανε πρόωρα πιθανότατα από επιπλοκές στην εγκυμοσύνη μαζί με το παιδί της.

## Παραπομπές


## Εξωτερικοί σύνδεσμοι
*ΚΩΝΣΤΑΝΤΙΝΟΥΠΟΛΗ, Λατινική Αυτοκρατορία
*Χρονικά της Δ Σταυροφορίας και της κατάκτησης της Κωνσταντινούπολης
*Γενεαλογικό δέντρο του Μομφερρατικού Οίκου

Κατηγορία:Σύζυγοι αυτοκρατόρων της Λατινικής Αυτοκρατορίας της Κωνσταντινούπολης